Diari Oficial de la Generalitat Valenciana


Sumari del DOGV 9411, del 24-08-2022 (2022/7768)

RESOLUCIÓ de 19 d'agost de 2022, de la Vicepresidència primera de l'Institut Valencià d'Investigacions Agràries, per la qual s'adjudiquen 25 beques de formació i especialització cofinançades per la Unió Europea a través del Programa operatiu del Fons Social Europeu Plus de la Comunitat Valenciana 2021-2027.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9411

Data del DOGV
:   24-08-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/7768


Data del document
:   19-08-2022

Organisme emissor
:   Institut Valencià d'Investigacions Agraries

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 19 d'agost de 2022, de la Vicepresidència primera de l'Institut Valencià d'Investigacions Agràries, per la qual s'adjudiquen 25 beques de formació i especialització cofinançades per la Unió Europea a través del Programa operatiu del Fons Social Europeu Plus de la Comunitat Valenciana 2021-2027. [2022/7768]  
Mitjançant Ordre 23/2018, de 16 de juliol, de la Conselleria d'Agricultura, Medi Ambient, Canvi Climàtic i Desenvolupament Rural (DOGV 8350, 30.07.2018), es van establir les bases reguladores per a la concessió de beques per a la realització de pràctiques professionals d'especialització en l'Institut Valencià d'Investigacions Agràries (IVIA).  
  
Per Resolució de 28 de març de 2022, de la Vicepresidència primera de l'IVIA (DOGV 9316, 08.04.2022) corregida per resolució del mateix òrgan d'11 d'abril de 2022 (DOGV 9320, 19.04.2022) es van convocar 38 beques per a formació i especialització de persones amb titulació universitària superior.  
Aquesta actuació està cofinançada per la Unió Europea a través del Programa Operatiu del Fons Social Europeu Plus de la Comunitat Valenciana 2021-2027.  
Una vegada tramitat el corresponent procediment de selecció i publicats els llistats provisionals de baremació, es va donar tràmit d'audiència a les persones interessades a l'efecte que formularen les al·legacions que consideraren oportunes, de conformitat amb les bases reguladores.  
Amb vista a mantindre la correlació necessària entre el finançament de les beques i el seu ritme d'execució i havent-se elaborat una nova distribució pressupostària segons informe de la secció de gestió administrativa de l'IVIA de 3 d'agost de 2022, procedeix l'autorització i disposició de crèdit amb càrrec a l'aplicació pressupostària 12.00462 del capítol IV en la seua línia S8476000 per a l'exercici 2022 per import de 125.379 euros, i el seu equivalent pressupostari per a 2023 per import de 250.758 euros, condicionat a l'existència de crèdit en eixa anualitat.  
  
Finalitzat el procés selectiu i d'acord amb la proposta de la Comissió Avaluadora de data 2 d'agost de 2022, la Vicepresidència primera de l'Institut Valencià d'Investigacions Agràries a l'empara de la Resolució de 3 de setembre de 2018, de la presidenta de l'IVIA i consellera d'Agricultura, Medi Ambient, Canvi Climàtic i Desenvolupament Rural (DOGV 8379, de 10.09.2018) per la qual es van delegar determinades competències i atribucions, resolc  
  
Primer  
Excloure les persones sol·licitants que figuren en l'annex I d'aquesta resolució amb indicació del motiu de la seua exclusió  
  
Segon  
Declarar desertes les beques 5, 15, 16, 18, 19, 20, 24, 26, 27, 33, 35, 36 i 37, incloses en l'annex I de la convocatòria per falta de sol·licituds de participació o perquè els i les sol·licitants d'aquests han exercit la seua primera opció per unes altres.  
  
Tercer  
Adjudicar 25 beques per a la realització de pràctiques professionals en l'IVIA a les persones candidates relacionades en l'annex II d'aquesta resolució per haver obtingut en cada beca la major puntuació una vegada aplicat l'ordre de prioritat especificat en les seues sol·licituds de participació, amb una duració de 12 mesos des de la data d'incorporació, sense perjudici de les possibles pròrrogues i sempre que existisca crèdit adequat i suficient.  
  
Quart  
Fixar la data de començament de les beques el dia 1 de setembre de 2022, havent-se d'incorporar les persones adjudicatàries a les 10 hores d'eixe dia en el Centre IVIA, situat en la Carret. Moncada-Nàquera, km. 10,3 (46245 Moncada). Així mateix, s'estableix l'horari per a la realització de les pràctiques en 36 hores i 15 minuts setmanals, prestades de dilluns a divendres, durant tot el període de gaudi de la beca, conforme a les directrius que li proporcione la persona que exercisca la funció de tutor o tutora, sense perjudici de les vacances anuals a les quals tenen dret, segons s'estableix en les bases reguladores.  
  
Cinqué  
Constituir, segons s'estableix en l'article 15 de l'Ordre 23/2018 de bases reguladores, i conforme a la relació continguda en l'annex III d'aquesta resolució, una bossa de reserva en cadascuna de les modalitats de beques adjudicades prioritzades per ordre decreixent de puntuació, amb aquelles persones aspirants que no han resultat adjudicatàries i han superat els 15 punts en la baremació, perquè en el cas que es produïsquen vacants durant el període de gaudi d'una beca es puga concedir per la resta del període màxim establit, i sense perjudici que excepcionalment, a proposta de la Comissió Avaluadora, puguen incloure's posteriorment persones que hagen superat 12 punts, després d'haver sigut valorada la documentació presentada pels candidats que acredite els mèrits inicialment autobaremats.  
Les sol·licituds que apareixen en l'annex III d'aquesta resolució sense el signe \* en la columna REV no han sigut baremades, per la qual cosa podria variar la puntuació en funció de la documentació que en el seu moment presentaren els candidates, a requeriment de la Comissió Avaluadora, tot això d'acord amb el que s'estableix en l'article 6 de l'Ordre 23/2018, per la qual s'aproven les bases reguladores.  
  
Sisé  
Autoritzar i disposar crèdit amb càrrec a l'aplicació pressupostària de l'IVIA 12.00968 del capítol IV en la seua línia S8476000 per a l'exercici 2022 per import de 125.379 euros, i el seu equivalent pressupostari per a 2023 per 250.758 euros condicionat a l'existència de crèdit en aquesta anualitat.  
  
Seté  
Publicar la present resolució en el DOGV i en la pàgina web de l'IVIA, produint efectes de notificació a les persones interessades l'endemà a la seua publicació conforme s'indica en l'article 10.2 de l'Ordre 23/2018 i d'acord amb al que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
La present resolució posa fi a la via administrativa i contra ella podrà interposar-se, potestativament, recurs de reposició davant la presidenta de l'IVIA en el termini d'un mes a comptar des de l'endemà a la seua publicació, de conformitat amb l'article 123 de la Llei 39/2015, d'1 d'octubre, del procediment administratiu comú de les administracions públiques, o recurs contenciós administratiu conformement a la Llei 29/1998, de 13 de juliol, reguladora de la jurisdicció contenciosa administrativa, sense perjudici de la interposició de qualsevol altre recurs que estimen pertinent.  
  
Moncada, 19 d'agost de 2022.- La vicepresidenta primera de l'Institut Valencià d'Investigacions Agràries. ( p. d., R 3.09.18, DOGV 8379 de 10.09.2018): María Teresa Cháfer Nácher.